cyanic-selkie/wikianc huggingface dataset:
Christa Wolf
Christa Wolf var lektor ved ulike forlag og redaktør for avisa «Neue Deutsche Literatur» (ndl). Ho var medlem av forfatterforeininga i DDR frå 1955 til 1977. Wolf har budd i Kleinmachnow ved sida av Berlin frå 1962 til 1976. Ho protesterte mot utvisinga av Wolf Biermann i 1976 og vart difor kasta ut av forfattarforbundet.
Christa Wolf vart kjent for romanar som Der geteilte Himmel (Den delte himmelen) og feministisk litteratur med Kassandra og Medea, men ho var alltid kritisk mot DDR-systemet, sjølv om ho støtta den sosialistiske idéen.
Christa Wolf døydde den 1. desember 2011 i Berlin.
Horn i Niederösterreich
Horn er ein by og ein kommune i distriktet med same namn i forbundslandet Niederösterreich i Austerrike. Kommunen har ei flatevidd på 39,3 km² og 6 500 ibuarar. Omframt byen Horn, 311 meter havet, omfattar kommunen grendene Breiteneich, Doberndorf, Mödring og Mühlfeld.
Horn er eit handelssenter. Eit sjukehus med om lag 600 tilsette er ein viktig sysselsetjar.
Ludvig, dauphin av Frankrike (1661–1711)
Ludvig, med tittelen le Grand Dauphin, var son av Ludvig XIV av Frankrike og tronfølgjaren hans.
Ludvig vart gift med Maria Anna Victoria av Bayern 7. mars 1680. Dei fekk tre søner:
Då Victoria døydde i 1690, gifta han seg med Marie Émilie de Joly de Choin. Det var eit morganatisk ekteskap. Dei hadde ingen born.
Ludvig fekk koppar og døydde før faren sin, og sonen hans Ludvig vart då tronfølgjar. Han døydde òg kort tid etter, og arva gjekk då til sonen hans igjen, som vart Ludvig XV av Frankrike.
Sioux City
Sioux City (uttale med IPA: /suːˈsɪti/) er ein amerikansk by i Woodbury County i Iowa. Han har kring 85 013 innbyggjarar (2000) og ei flatevidd på 4,6 km².
Byen ligg like sør for staden der Big Sioux River og Floyd River munnar ut i Missouri, og ved grensa til delstatane Sør-Dakota og Nebraska, ca. 250 km nordvest for delstatshovudstaden Des Moines.
Harrow i London
Harrow er ein stad i bydelen Harrow i London. Det ligg i den vestlege delen av byen, omkring 16 km frå sentrum.
Området er særleg kjent for Harrow School, der ei rekkje kjende personar har vore elevar, blant anna Winston Churchill og Jawaharlal Nehru. University of Westminster har ein stor campus i Harrow.
Transport
Jarnbane- og undergrunnsstasjoner i området er:
Hardt mot hardt
Hardt mot hardt er det andre og siste studioalbumet til den norske progrockgruppa Høst, utgjeve i 1976.
Medverkande
Trondheim Symfoniorkester på «Lektyre».
Marshall County i Vest-Virginia
Marshall County er eit fylke nord i den USA-amerikanske delstaten Vest-Virginia. Fylket dekker eit areal på 810 km². Folketalet er kring 30 000, og minkande.
Fylket vart grunnlagt i 1835. Fylkesadministrasjonen held hus i småbyen Moundsville.
Mount J. J. Thomson
Mount J. J. Thomson er eit markant pukkelforma fjell langs nordveggen av Taylor Valley, som ligg oppom Lake Bonney, mellom Rhonebreen og Matterhornbreen i Victoria Land i Antarktis. Det fekk dette namnet av den vestlege gruppa, leia av Thomas Griffith Taylor, under Terra Nova-ekspedisjonen. Ein har halde på initialane for å skilje namnet frå Mount Allan Thomson (som fekk dette namnet av den britiske ekspedisjonen 1910–13) nær Mackaybreen, Victoria Land.
Uthman ibn Affan
Uthman ibn Affan var den tredje kalifen i islam.
Irthlingborough
Irthlingborough, opphavleg kalla Artleborough, er ein by i grevskapet Northamptonshire i England. Han har kring 6000 innbyggjarar og ligg ved elva Nene. Han er den minste byen i England som har eit fotballag i ligasystemet, Rushden & Diamonds F.C.
Sandbukta naturreservat
Sandbukta naturreservat er eit naturreservat i Tromsø kommune i Troms og Finnmark, og vart oppretta 4. juni 2004. Det ligg ved Breivikelvas utløp i Ullsfjorden, like ved bygda Breivikeidet. Sandbukta er eit strandområde som inneheld eit av dei største strandvollfelta i Troms.
Bushehr-provinsen
Bushehr-provinsen (farsi استان بوشهر, Ostān-e Būshehr) er ein av 31 provinsar i Iran. Han ligg sør i landet med ei lang kystlinje mot Persiabukta. Provinshovudstaden er Bandar-e-Bushehr. Provinsen er delt inn i ny fylke: Asaluyeh, Bushehr, Dashtestan, Dashti, Dayyer, Deylam, Jam, Kangan, Ganaveh og Tangestan. I 2011 hadde provinsen kring éin million innbyggjarar.
Grekarane i antikken kalla Bushehr for Mezambria. Eit kraftig jordskjelv som målte 6,1 på Richter-skalaen råka provinsen i 2013. og tok livet av minst 37 menneske.
Fushë-Kuqe
Fushë-Kuqe er ein tidlegare landkommune i regionen Lezhë i Albania. Etter ei admininistrasjonsreform i 2014 inngår han som ei kommunaleining i kommunen Kurbin.
Ved folketeljinga i 2011 hadde den dåverande landkommunen Fushë-Kuqe 5 460 innbyggjarar.
Tidlegare administrativ inndeling
Fram til år 2000 var Fushë-Kuqe ein del av distriktet Kurbin. Den dåverande landkommunen omfatta busetnadene:
Al Ma`ayin
Al Ma`ayin er ein landsby i Jizan-regionen, sørvest i Saudi-Arabia.
Bosnia av Grand Funk Railroad
Bosnia er eit konsertalbum av det amerikanske rockebandet Grand Funk Railroad. Inntekene frå billettsalet til konserten gjekk til Bosnia-Hercegovina. Konserten vart halden i mars 1997 i the Palace of Auburn Hills i Auburn Hills i Michigan.
Beninbukta
Beninbukta er den nordlege delen av Guineabukta som ligg mellom Ghana og utløpet av Niger. Viktige hamnebyar langs bukta er Lomé i Togo, Cotonou i Benin og Lagos i Nigeria.
Området innafor Beninbukta var eit kjerneområde for handelen med slavar frå Afrika, og fekk namnet Slavekysten.
Sloket
Sloket er ein isbre som flyt nord mellom Slokstallen og Petrellfjellet i Mühlig-Hofmannfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60).
Marte Eliasson
Marte Eliasson er ein norsk tidlegare handballspelar frå Trondheim. Kantspelaren vann OL-sølv 1988 og bronsemedalje i VM 1993 og EM 1994. Eliasson spelte dei fyrste ungdomsåra på Utleira, sidan var ho aktiv på norsk toppnivå i Sverresborg IF og i Sjetne IL.
Bosnia av Grand Funk Railroad
Bandet hevda seinare at Capitol gav ut albumet utan at bandet kjende til eller hadde godkjent det.
Marte Eliasson
Eliasson fekk sin landslagsdebut 7. august 1987 då Noreg møtte Vest-Tyskland. Året etter var ho med å vinne sølv under Sommar-OL 1988 i Seoul. Ho deltok i Handball-VM 1990, men måtte sjå Sommar-OL 1992 heimafrå. Under Handball-VM 1993 på norsk heimebane skåra ho to mål då Noreg vann 20-19 over Romania i bronsefinalen. Eitt år seinare stod ho for tre nettkjenningar då Noreg sikra ein ny bronsemedalje med 24-19 mot Ungarn i Handball-EM 1994, hennar siste kamp i landslagsdrakta. Eliasson spelte 145 landskampar og skåra 179 mål.
Bosnia av Grand Funk Railroad
Innhald
Alle songar er skrivne av Mark Farner, utanom der andre er nemnde.
Roar Wold
Roar Wold var ein norsk målar, kjent for sin strengt beherska, abstrakte kunst.
Wold var elev ved Statens Kunstakademi i perioden 1948–1951. I 1967 var han førsteamanuensis ved Institutt for form og farge ved Norges tekniske høgskule. I perioden 1976–1981 var han styreformann ved Kunstakademiet i Trondheim.
Oluf Wold-Torne
Han studerte grundig eldre kunst, og dette prega den stilstreng, mørkstemte 1890-årsmåleria hans med landskap frå Vågå og Telemark og portretta av målaren Alfred Hauge (1897) og kona Kris (1899). Han fekk eit koloristisk gjennombrot etter at han møtte franske impresjonistar i Paris i 1900, og fra no av dreiv han i landskaps-, frukt- og blomsterbileta sine fargen opp i stadig større klangfylde og lyskraft, som òg var påverka av Paul Cézanne og Vincent van Gogh. Frå desse åra finn ein på Nasjonalmuseet/Nasjonalgalleriet i Oslo mellom anna Hest i fjellet (ca. 1902), Selvportrett (1905), Høstblomster og epler (1908) og Innseilingen til de lykkelige øyer (1911). Samstundes utforma han med grunnlag i barokken og rokokkoen sin norske folkekunst ein frodig dekorativ stil for biletteppe og glasmåleri, bokutstyr, dekorative friser, møbølar, fajansar, pengesetlar og meir.
Frå 1912 til 1917 var han lærar ved Statens håndverks- og kunstindustriskole.
Extra! Extra!
'Extra! Extra!' er eit samlealbum med Høst, gjeve ut i 1977. Albumet inneheldt fire songar frå dei to første albuma og fire nye songar.
Dankarvågvatn naturreservat
Dankarvågvatn naturreservat er eit naturreservat nord på Kvaløya i Tromsø kommune i Troms og Finnmark. Det omfattar eit våtmarksområde ved Dankarvågvatnet (5,5 moh.), rundt tre kilometer søraust for Kvaløyvågen, med eit terreng beståande av små kollar omgjeve av myrar og vatn. Områdd har frodig vatnvegetasjon, fattige myrar, lyngmark og bjørkeskog. Det er hekkeplass for fleire arter ender, vadefuglar og måsar. Under vårtrekket stansar store mengder vadefuglar her for å rasa. Det er òg ei betydeleg mengd ender og vadefugl i området under hausttrekket, og delvis òg elles utover hausten.
Reservatet vart oppretta i 1995 for å verne eit myrområde med små vatn og innsjøar som er viktige hekke- og trekklokalitetar for ei rekkje vannfuglarter.
Sverresborg Idrettsforening
Sverresborg Idrettsforening er eit idrettslag heimehøyrande i bydelen Byåsen i Trondheim, stifta 30. oktober 1931. Laget er aktivt med i basketball, fotball og handball. Sverresborg spelar i grøne trøyer og svarte bukser.
Sverresborg IF er særleg kjend for kvinnelaget i handball, eit lag som i 1980-åra var mellom dei aller beste i Noreg. Spelarar som Britt Johansen, Ingrid Steen, Hanne Hogness, Marte Eliasson, Anne Berg Larssen og Karin Singstad spelte alle ei mengd landskampar for Noreg.
Amalrik I av Jerusalem
Amalrik I av Jerusalem var konge av Jerusalem 1162-1174 og greve av Jaffa og Askalon.
Amalrik I etterfølgde bror sin Balduin III som konge av Jerusalem i 1162. Gjennom heile regjeringstida si hadde han vanskelege stridar å utkjempa mot dei muslimske hærleiarane Nur-ed-din og Saladin, og leid ofte nederlag. Han har likevel vore rekna som dyktig både som feltherre og som statsmann. Amalrik var også juridisk og vitskapleg intressert, og inspirerte erkebiskop Vilhelm av Tyrus til å skriva historia om krosstoga.
Biafrabukta
Biafrabukta eller Bonnybukta er den delen av Guineabukta som ligg mellom utløpet av Nigerelva og Kapp Lopez i Gabon.
Namn
Bukta har namn etter den tidlegare regionen Biafra i Vest-Afrika. Dette namnet er ei europeisk forvansking av namnet på lokale mafra- eller mafafolk, og viste til dagens Vest-Kamerun og delar av Ekvatorial-Guinea. Det gjekk ut av bruk om regionen på slutten av 1800-talet. Biafra var seinare ein kortlivd stat som erklærte sjølvstende frå Nigeria før han blei teken tilbake av Nigeria i Biafrakrigen (1967–1970).
Namnet Bonnybukta kjem frå hamnebyen Bonny i Nigerdeltaet.
Geografi
Biafrabukta går aust frå Nigerdeltaet i nord til ho når Kapp Lopez i Gabon. I tillegg til Nigerelva er andre elvar som renn ut i bukta Cross River, Calabar, Ndian, Wouri, Sanaga, Nyong, Ntem, Mbia, Mbini, Muni og Komo.
Hovudøyane i bukta er Bioko og Príncipe. Andre viktige øyar er Ilhéu Bom Bom, Ilhéu Caroço, Elobey Grande og Elobey Chico. Land ved bukta er Nigeria (austkysten), Kamerun, Ekvatorial-Guinea (Bioko og Río Muni) og Gabon (nordkysten).
Lodur
Lodur er ein ås i den norrøne gudelæra.
Vi høyrer ikkje meir til Lodur etter dette. Ein måte å forstå dette på, er at han ikkje lenger kunne leve når han hadde gitt menneska blod og kroppsvæskene livet var knytt til. Høne, som hadde gitt menneska tanken, var utan vett etter skapinga.
Vi kan forstå jotunen Loke som eit aspekt av Lodur.
Vande Mataram
«Vande Mataram» ('Eg bøyer meg for deg, mor') er ein indisk fedrelandssong som har jamstilt status med nasjonalsongen «Jana gana mana», men ikkje er nasjonalsong.
Soge
«Vande Mataram», eller «Bande Mataram» på bengali, blei brukt som slagord av den indiske fridomsrørsla, og var dei siste orda til fridomskjemparen Matangini Hazra då ho blei skoten av kolonipolitiet. Eit tidleg forslag til indisk nasjonalflagg hadde «वन्दे मातरम्» (Vande Mataram) skrive inn. Innhaldet i songen gjorde han likevel problematisk som nasjonalsong for heile India. Songen framstiller India som ei gudinne, og er oppfatta som ei hylling til Durga. Då India fekk sjølvstende i 1947 fekk likevel ikkje «Vande Mataram» status som nasjonalsong, men blei gjeven status som «nasjonal song» på nivå med den offisielle nasjonalsongen «Jana gana mana». Berre dei to første versa, som hovudsakleg tek for seg venleiken til India, er tekne med i den offisielle songen.
Særleg indiske muslimar, men også kristne og sikhar, har vore kritiske til songen. Fleire muslimske lærde har kalla det sjirk (avgudsdyrking) å synga han, medan andre har hevda at å bøya seg for ei mor er eit teikn på respekt, ikkje tilbeding, og at det er uproblematisk å synga dei offisielle versa. Til India sitt femtiårsjubileum i 1997 gav den muslimske filmkomponisten A.R. Rahman ut eit album, Vande Mataram, med tolkingar og songar inspirerte av «Vande Mataram».
Guden Høne
Høne (norrønt Hǿnir) er ein ås i den norrøne gudelæra.
Etter Voluspå skapte han, saman med Odin og Lodur, dei første menneska. Ved skapinga gav Odin ånd, Høne gav tanke og Lodur gav blod og kroppsvæsker. Høne kan reknast som eit aspekt av Odin.
Når ein sidan møter Høne på nytt, er han utan vett. Sidan er er unyttig, vert han send som gissel til vanane, si bytte omot Frøy og Njord.
I den færøyske mellomalderballaden Lokka táttur vernar Høne ein gardbrukarson gjennom å lokka til seg sju svaner.
Ein kjenner ikkje spor eller minne av noka dyrking av guden Høne. I mellomalderen vart Hønir eller Høne bruka som mannsnamn.
Stanford University
Stanford University (kort Stanford) er eit privat amerikansk universitet i Stanford utanfor Palo Alto i California. Stanford ligg ca. 60 km sør for San Francisco og midt i hjartet av Silicon Valley, både geografisk og historisk. Det hadde i 2008 17. plass globalt på Times si liste over dei beste universiteta i verda.
Universitetet er blant dei mest velrenommerte i verda, og har fostra mange nobelprisvinnarar. Det vart grunnlagt i 1891 med hjelp av ein donasjon frå 1885 frå guvernør Leland Stanford og kona hans Jane til minne om den avlidne sonen deira Leland Stanford junior. Det offisielle namnet til universitet, som sjeldan blir nytta, er difor The Leland Stanford Junior University.
Mottoet til universitetet, Die Luft der Freiheit weht («lufta til fridomen blæs»), er eit sitat av humanisten Ulrich von Hutten (1488–1523). Då universitetet vart grunnlagt hadde tysk nettopp overteke for latin som det dominerande internasjonale vitskaplege språket.
Biblioteket ved Stanford University har 8,2 millionar titlar, som gjer det til det ellevte største biblioteket i USA (2006).
Svein Inge Valvik
Svein Inge Valvik er ein norsk tidlegare friidrettsutøvar frå Bærum, som i tida 1977-96 vann ni norske meisterskap i diskoskasting. Til saman tok han 20 NM-medaljar (9-8-3) i øvinga, den siste i sitt 43. år. Han var opphavleg medlem i Stabæk IF, men melde seg i 1975 inn i SK Vidar. Frå 1978 til -85 representerte han IF Kamp/Vestheim og frå 1986 til 2004 IK Tjalve. Sidan 2005 var han medlem i Urædd. I yngre år deltok han nasjonalt også i kulestøyt.
Aktiv
Valvik kasta diskosen 57,54 m i sitt siste år som junior, same året som han reiste til USA, der han dei neste seks åra studerte ved University of Texas i El Paso. Allereie våren 1977 passerte han 60-metersgrensa då han nådde 60,74 m i Provo. Sesongen etter auka han til 62,42 m i Eugene og 1979 fekk han målt 64,42 m, same sesongen støytte han elles kula 18,12 m, hans lengste støyt i den øvinga. I 1980 forbetra han den personlege rekorden til 66,34 m i El Paso.
Fram til 1984 stod Valvik nasjonalt i skuggen av Knut Hjeltnes, også trass i at han våren 1982 slengde diskosen heile 68 meter jamt under eit stemne i mexicanske Juarez den 31. mai, eit resultat i ypparste verdsklasse. Ein skade sette han noko tilbake og det var ikkje før enn i 1985 han kom opp mot sitt tidlegare toppnivå. Åra 1984-86 studerte han ved Lunds universitet i Sverige, og årsbestekasta 1985-86 oppnådde han i Sverige. Han kasta i 1985 67,36 m i Lund og i 1986 66,48 m i Klagshamn.
I juli 1987 var Valvik nær den personlege rekorden då han i finske Alavieska vann ei tevling med eit lengstekast på heile 67,70 m, årsbeste i Noreg. Vel ein månad seinare var Valvik med i sitt fyrste store internasjonale meisterskap, VM i Roma, og deltok så gjennom eit tiår i til saman tre verdsmeisterskap, to sommarleikar og like mange europameisterskap. Bortsett frå EM 1994 i Helsinki, der han vart nummer sju, klarde han ikkje å kvalifisere seg til nokon annan meisterskapsfinale.
Før 1990 hadde Valvik einast vunne to NM-gull i diskokasting, men i åra 1990-96 vann han samtlege norske meisterskap i øvinga. Han tok si tjuande NM-medalje i diskoskast i 1999, nærare 43 år gammal.
Valvik var aktiv til 2011, og så seint som i 2009 hadde han eit diskoskast som målte 54,40 m.
Ymse
Valvik har i mange år vore lektor ved Porsgrunn videregående skole i Telemark, der han har undervist i økonomiske fag og idrettsfag.
Han var ei tid gift med syklisten Monica Valen.
NM i alpine greiner 1956
Slalåm
Dato: 16. mars <br style="clear:both;" />
Storslalåm
Dato: 18. mars <br style="clear:both;" />
Utfor
Dato: 17. mars <br style="clear:both;" />
Belaja Kholunitsa
Belaja Kholunitsa (russisk Бе́лая Холуница) er ein by i Kirov oblast i Russland med om lag 12 000 innbyggjarar. Han ligg ved elva Belaja Kholunitsa, ei sideelv til Vjatka), 82 km nordaust for Kirov.
Verksemder i byen er i hovudsak knytt til handsaming og foredling av trevirke. Det finst førekomstar av jernmalm, leire, grus, kalk og torv på i området rundt byen.
Taktisk nivå
Taktisk nivå i militæret er nivået under operasjonelt nivå, til dømes divisjon, brigade og liknande. I Noreg er taktisk kommando underlagt det operasjonelle kommandonivået (FOH). Til dømes Brigadekommando, Norwegian Task Group (NorTG) eller Norwegian Air Operations Centre (NAOC).
Snuggerudbreen
Snuggerudbreen er ein isbre som flyt nord-nordaust mellom Klevekåpa og Småknoltane i Filchnerfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60) og kalla opp etter J. Snuggerud, ein radiomekanikar med den norske antarktisekspedisjonen (1956–58).
Live & Unreleased
Live & Unreleased er eit samlealbum med Høst, utgjeve i 1994.
Kaskadeand
Skildring
Kaskadeender er blågråe i fjørdrakta med lyseraudt nebb. Nebbet har små, svarte klaffar på spissen. Vaksne fuglar har raude flekkar på brystet. Kroppslengda er ca. 53 centimeter og hannfuglar veg ca. 900 gram, hoer ca. 750 gram.
Føretrekte habitat er straumfulle elvar. Dei vil halde på same territorium i elva over fleire år. Føda er akvatiske, virvellause dyr, for det meste larver.
Reiret ligg i ein hol trestamme eller i tett vegetasjon nær elva. Egglegging skjer ofte frå slutten av oktober til desember. Kullet er typisk på 6 egg som hoa rugar i ca. 30–35 dagar. Ungane er lyst, dunkledde ved klekking og straks i stand til å symje og å dukke. Dei er flygedyktige etter ca. 10 veker.
Populasjonen er estimert til 2 000 til 3 000 individ (2010) og er minkande.
Al Qa'im i Saudi-Arabia
Al Qa'im er ein landsby i Jizan-regionen, sørvest i Saudi-Arabia.
Manuel I Komnenos
Manuel I Komnenos var austromersk keisar frå 1143 til 1180. Under Manuel I si tid blussa krigen mot normannarane om makta over Sør-Italia og Sicilia opp.
Etter å først ha hatt stor framgang i krigen leid Manuel eit avgjerande slag i Sør-Italia. Han tapte også eit viktig slag mot osmanarane i slaget ved Myriokefalon i 1176, noko som gjorde at Austromarriket tapte initiativet og sidan gjorde at riket tapte store delar av Anatolia.
Anna av Austerrike
Anna av Austerrike var ei fransk dronning. Ho var gift med Ludvig 13. Etter Ludvig døydde regjerte Anna som regent frå 1643 til 1651 for sonen Ludvig 14. som enno ikkje var myndig. Under styret hennar var kardinal Jules Mazarin den leiande ministeren i Frankrike.
Ho høyrde til Habsburg-dynastiet og vart fødd i Valladolid i Spania, som dotter av Filip III, konge av Spania, og Margarete av Austerrike.
Ardatov i Mordovia
Ardatov (russisk Арда́тов) er ein by i Republikken Mordovia i Russland med om lag 9 000 innbyggjarar. Han ligg ved elva Alatyr, rundt 100 km nordaust for Saransk.
Setnesmoen
Setnesmoen eller Setnesmoa er eit område ved Veblungsnes, like sør for Åndalsnes i Rauma kommune. Staden er danna av avsetningar frå elva Rauma og er ganske stort og nesten heilt flatt. Det er graskledd med lauvskog, dominert av gråor.
Setnesmoen har tradisjon som militærforlegning og i dei seinare år som base for Heimevernet (HV11). Leiren har forutan forlegningen fleire skytebanar og eit tidlegare sjukehus. Under andre verdskrigen vart det bygd ein flyplass på Setnesmoen.
Setnesmoen har golfbane, bygd av Rauma golfklubb. Veblungsnes FK har ein fotballbane på Setnesmoen.
Israelske busetjingar
Israelske busetjingar (òg omtalt som jødiske busetjingar) er samfunn busett av israelarar (jødiske nybyggjarar) på området som vart okkupert av Israel under seksdagarskrigen i 1967, og som ikkje er godkjent av internasjonal rett. Slike busetjingar finst per i dag på Vestbreidda, som er delvis under israelsk militær kontroll, og delvis under kontrollen til den palestinske sjølvstyresmakta, og i Golan, som er under israelsk sivil kontroll. Uttrykket gjeld òg for følgjande område: Det var ytterlegare 18 busetjingar på Sinai-halvøya, 21 på Gaza-stripa og 4 i Samaria-regionen på den nordlege Vestbreidda. Dei vart fråflytta som følgje av israelsk tilbaketrekking i 1982 (Sinai) og 2005.
Politiske haldningar
Israelsk politikk overfor desse busetjingane har variert frå aktiv oppfordring til å flytta til områda, til fjerning ved makt, og den fortsette eksistensen deira og status sidan 1970-åra er mest av dei mest betente områda i den arabisken-israelske konflikten.
I september 2008 gjekk den israelske statsministeren hardt ut mot dei jødiske nybyggjarane på Vestbreidda og samanlikna overgrepet deira mot palestinarar med jødeforfølginga i tidlegare tider i Aust-Europa. Den israelske viseforsvarsministeren Matan Vilnai opplyste like før utsegnet til Olmert om at jødiske ekstremistar på Vestbreidda har sett i verk ei «dramatisk opptrapping» av opptøyar både mot den palestinske lokalfolkesetnaden og mot israelske soldatar. Vilnai uttalte seg på bakgrunn av eit åtak som jødiske busetjarar i september retta mot den palestinske landsbyen Asira al-Qabaliya nær Nablus på den nordlege delen av Vestbreidda. Den 29. september 2008 uttalte den avtroppande Olmert at Israel bør trekkja seg ut frå nesten alt land som vart teke i 1967 i byte mot fred med palestinarane og syrarane. Dette inkluderer både det austlege Jerusalem og Golanhøgdene. Den palestinske utanriksministeren Riyad al-Malki uttalte i den samanhengen at «Vi ynskjer vi hadde fått høyra den personlege haldninga hans før han trekte seg». Han sa vidare at «Det er ei veldig viktig forplikting, men det kjem så seint. Vi håpar dette kan fullførast av den neste regjeringa. Det vert spekulert i om tilbaketrekking frå område austom tryggleiksbarrieren kan gjerast under føresetnad av at busetjingar vest for barrieren vil anerkjennast som lovlege. Det har vore nemnt at 60 000 busetjarar vil evakurerast. Dette vil i så fall innebera at alle busetjarar austom barrieren vil evakuerast. ».
Folkesetnad
Bortsedd frå områda som effektivt vart inkludert i Jerusalem og Golanhøgdene, kan israelarar og andre berre flytta til områda som vart okkupert i 1967 dersom dei har løyve frå den israelske regjeringa. I følgje ulike statistiske oversyn, kan demografien verta slik estimert: I tillegg til stor migrasjon innan Israel, kjem det rundt 1000 nye immigrantar frå land utanfor Israel kvart år. På 90-talet kom det tre gonger så mange nye busetjarar til desse områda enn den årlege folkeveksten i Israel. Den høge folkeveksten heldt fram utover 2000-talet.
Kostnader og utstrekking
Macro Center for Political Economies i Tel Aviv målbar i mars 2010 ein rapport der dei hadde rekna ut at dei jødiske busetjingane i 2010 opptok 12.000 mål av Vestbreidda og har kosta over 100 milliardar kroner å byggja. Senteret understreka at dei ikkje hadde kalkulert dagens marknadsverdi, som ville verta langt høgare. Dei hevda i same rapport at alle busetjingar og busetjingsvegar er bygd med strategiske mål for auge, sett i tilhøve til infrastruktur, vassressursar og dyrkbarheit.
Vassresursar
I dei palestinske områda er grunnvatn den primære vasskjelda. Vestbreidda ligg over tre hovudbasseng: Vestre, austre og nordaustre grunnvassmagasin. Dei palestinske territoria er trudd å ha den høgaste førekomsten av grunnvassreservar i heile regionen.
Etter seksdagarskrigen i 1967 erklærte Israel vassressursane i dei okkuperte områda på Vestbredden og i Gaza for statseigedom og overførte kontrollen til den militære kommandoen i området. All boring og bygging av ny infrastruktur for vassforsyning utan spesialløyve vart forbode. Fram til i dag (2004) er ytst få slike løyve vorte gjeve, både til jordbruksføremål og privathushald. I 1982 vart ansvaret overført til dei israelske vassstyresmaktene, Israeli Water Authority Mekorot. Under fredsforhandlingane på byrjinga av 90-talet, som munna ut i Oslo-avtala, fekk dei palestinske vassstyresmaktene, Palestinian Water Authority, det formelle ansvaret, men Israel har oppretthalde kontrollen over palestinsk uttak av vatn på Vestbreidda. Palestinarar på Vestbreidda har heller ikkje tilgjenge til vatnet i Jordanelva, som i dag (2004) vert delt mellom Israel: 65 %, Jordan: 23,4 %, Syria: 11 % og Libanon: 0,3 % av årleg vassføring. Trass befolkningsvekst har difor palestinarane måtta halda seg til det same vassforbruket som på midten av 1960-talet.
Internasjonal lov forbyr ei okkupasjonsmakt å utnytta ressursane i det okkuperte territoriet, men likevel vart i 2004 ein tredjedel av vatnet som går til Israel og israelske busetjingar henta frå kjelder på Vestbreidda og i Gaza, og ein tredjedel frå Jordanelva. Rundt 80 prosent av assressursane på Vestbreidda er i dag (2004) under israelsk kontroll og går til Israel og israelske busetjingar i dei okkuperte områda.
Kunnskapslaksen
Kunnskapslaksen (irsk bradán feasa eller eó fis, engelsk Salmon of Knowledge) er ein laks som opptrer i irsk og walisisk mytologi.
Irsk mytologi
I Finn-syklusen opptrer ein kunnskapslaks to gonger i samband med Fionn mac Cumhaill. I den best kjende versjonen av soga et ein laks som held til i kunnskapsbrunnern (Connla's Well, Well of Wisdom eller an Tobar Segais) nøtter frå ni hasseltre, noko som gjev han all kunnskap i verda. Den første som et han vil i sin tur overta kunnskapen.
Diktaren Finn Eces eller Finegas ventar i sju år på å fanga denne fisken. Etter å endeleg ha fanga han, gjev han laksen til tenaren sin Fionn, son av Cumhaill, som får i oppdrag å steika hen men ikkje på nokon måte eta han. Fionn vender laksen over elden, men brenn seg når han rører laksen med tommelen. Han stikk tommelen i munnen, og blir dermed den som får kunnskapen frå laksen. Finegas merker visdommen som skin ut av auga til guten, og spør om han har ete av laksen. Fionn seier nei, og forklarer kva som har skjedd. Finegas forstår at Fionn har fått kunnskapen frå fisken, og gjev han resten av laksen til å eta. Seinare kan Fionn få all verdas kunnskap ved å bita seg i tommelen. Dette gjer at han kan leia dei irske heltane Fianna. Laksen blir kjend som Fintan etter han.
I ein annan variant fangar Fionn sjølv kunnskapslaksen ved Assaroe. Denne laksen er kjend som Goll Essa Ruaid, 'den einøygde fisken frå Assaroe'.
Andre soger fortel om kvinner som et kunnskapslaksen, sjølv om dei har forbod mot å gjera det. Ei av dei er Sionann, eit barnebarn av Lir. Ho fangar ein kunnskapslaks i Osraige, eller Ossory, som har fått all kunnskapen sin gjennom å eta rognebær. Straks etter at ho har ete laksen fløymer vatnet over og ho druknar. Dette skal ha skapt elva Shannon. I ei liknande soge, fortald i Dindsenchas, skapar gudinna Boann elva Boyne ved å eta ein kunnskapslaks frå kunnskapsbrunnen og også bli drepen i ein flaum.
Walisisk og annan mytologi
Walisisk mytologi har ein kunnskapslaks kalla Llyn Llyw som sym langs elva Severn og er «den eldste som lever» og «den visaste av førti dyr». Helten Culhwch får hjelp av laksen til å finna og redda Mabon ap Modron.
Skalden Taliesin skal ha fått evnene sine på ein liknande måte til Fionn, ved å suga magiske dropar frå tommelen sin. Seinare i soga forvandlar han seg til ein fisk, og endå seinare blir han funnen gjennom laksefiske.
Motivet med å få kunnskap ved å eta eit særskilt dyr er utbreidd i europeisk folklore. Det er rekna som type 673 i Aarne–Thompson–Uther-klassifiseringa, og er særleg funne i Sentral- og Aust-Europa, men også i Skottland, Irland, Skandinavia, Baltikum og tidvis også utanfor Europa. I dei fleste sogene det er snakk om får ein kunnskap gjennom å eta ein slange; det er mogleg at laksen er ei erstatning for slangen (sidan det ikkje finst slangar i Irland).
I nyare kultur
Kunnskapslaksen er nemnd i filmen The Wicker Man då 1973. Neil Howie leiter etter ei sakna jente, og finn eit fiskekostyme i eit skap. Huseigaren fortel han at det er kostymet hans som «The Salmon of Knowledge».
I 1999 blei det reist ein skulptur av ein stor laks i Belfast, for å feira at laksen hadde kome tilbake til Lagan. Statuen av John Kindness er blitt kalla The Salmon of Knowledge, Bigfish eller The Big Fish. Fisken er dekt av keramiske fliser som tek for seg historia til Belfast. Lokalt heiter det at ein kan oppnå lukke eller kunnskap ved å kyssa laksen.
Cilurnum
Cilurnum eller Cilurvum var ein festning langs Hadrianmuren som blei nemnd i Notitia Dignitatum. Han er no blitt identifisert som festningsruinane ein har funne ved Chesters i nærleiken av landsbyen Walwick i Northumberland i England. Festningen blei bygd i år 123, like etter at muren var fullført.
Ski-VM 1985
Verdsmeisterskapen på ski i nordiske greiner 1985 vart arrangert i perioden 16. – 27. januar 1985 i Seefeld i forbundslandet Tirol i Austerrike. 13 tevlingar vart avvikla i løpet av meisterskapen, ni av dei for menn og fire for kvinner.
15 km klassisk
Dato: Tysdag 22. januar 1985
<br style="clear:both" />
30 km klassisk
Dato: Fredag 18. januar 1985
<br style="clear:both" />
50 km klassisk stil
Dato: Søndag 27. januar 1985
<br style="clear:both" />
4 x 10 km stafett
Dato: Torsdag 24. januar 1985
<br style="clear:both" />
5 km klassisk stil
Dato: Måndag 21. januar 1985
<br style="clear:both" />
10 km klassisk stil
Dato: Laurdag 19. januar 1985
<br style="clear:both" />
20 km klassisk stil
Dato: Laurdag 26. januar 1985
<br style="clear:both" />
4 x 5 km stafett
Dato: Tysdag 22. januar 1985
<br style="clear:both" />
Normalbakke/15 km)
Dato: Laurdag 19. januar 1985
<br style="clear:both" />
Lag (Normalbakke/3x10 km)
Dato: Fredag 25. januar 1985
<br style="clear:both" />
Normalbakke
<br style="clear:both" />
Storbakke K109
Dato: Søndag 20. januar 1985
<br style="clear:both" />
Lag storbakke K109
Dato: Tysdag 22. januar 1985
Cilurnum
Cilurnum er rekna som den best bevarte romerske kavalerifestningen  langs Hadrianmuren. Staden blir no teken var på av English Heritage som Chesters Roman Fort. Det er eit museum på staden som huser funn herfrå og frå andre stader langs muren.
Ski-VM 1985
Lag storbakke K109
<br style="clear:both" />
Cilurnum
Festningen verna om ei bru, Chesters Bridge, som tok romarvegen Military Way bakom muren og over North Tyne. Det er att massive landstøtter frå denne brua ved festningstaden. Cilurnum blei oppretta som ein kavalerifestning, for gjengjeldingsåtak inn i barbarområde nord for muren, og blei seinare overført til infanteriet. Hadrian sjølv oppmuntra til ein Disciplina-kult blant legionar stasjonerte ved muren, og ein tidleg inskripsjon på eit altar dedikert til Disciplina, funnem i 1978, indikerer at det tidlegaste kjende militære nærværet var ei fløy av kavaleriet, ala Augusta ob virtutem appellata ('kalla Augusta på grunn av tapperheiten sin'). Det er òg funne inskripsjonar som viser Cohors I Delmatarum, frå dagens Bosnia-Hercegovina, og Cohors I Vangionum Milliaria Equitata frå Øvre Rheinland i Tyskland òg var stasjonerte her.
Ski-VM 1985
Medaljestatistikk
<br style="clear:both" />
Cilurnum
Fire store romerske søyler som ein trur kom frå Cilurnum er blitt brukt i den sørlege midtgangen i St Giles-kyrkja ved Chollerton, eit par miles oppstrøms frå festningen.
Ettertid
Tidleg på 1800-talet flytta Nathaniel Clayton, eigaren av Chesters House og landeigedommen rundt, fleire hundre tonn jord for å dekka over dei siste restane av fesningen som del av utviklinga av parklandskapet sitt. Han skapte med dette ein jamn, uavbroten grasskråning ned til elva Tyne. Før dei forsvann tok han var på ei rekkje romerske gjenstandar som han bevarte i familien.
Sonen hans John Clayton, som arva eigedommen i 1832, engasjerte ei gruppe arbeidarar til å grava ut igjen ruinane av festningen. Han skipa også eit lite museum til å visa fram funna. John Clayton kjøpte også Housesteads Fort, Carrawburgh Mithraic Temple, Magnis i Carvoran og andre historiske stader, og gjorde fleire utgravingar.
Museet blei bestilt i 1895 og opna i 1903. Det er ein verna bygning lista som grade II* utforma av Richard Norman Shaw. Museet viser nokre av dei romerske funna til John Clayton.
Eirik Dolve
Eirik Greibrokk Dolve er ein norsk tidlegare friidrettsutøvar frå Bergen som tevla i stavhopp. Han var norsk meister i øvinga fem år på rad, 2013-17.
Dolve, som var medlem i IL Fri til 2015 og sidan Fana Idrettslag, vann gullmedaljen i stavhopp fyrste gongen under NM 2013 i Tønsberg. Han sigra også i noregsmeisterskapen dei neste fire åra, ofte med god margin. Sommaren 2015 svinga han seg i Göteborg for fyrste gong over 5,50 meter. Den 22. juni 2016 forbetra han den personlege rekorden til 5,66 meter ved eit stemne i Praha. Ved NM 2018 tok han sølv, Sondre Guttormsen vann gull. Etter å ha vorte bronsemedaljør i NM 2019, la Dolve opp.
Ski-VM 1984
Verdsmeisterskapen på ski i nordiske greiner 1984 vart arrangert 26. februar 1984 i Engelberg i Sveits, og 17. mars 1984 i Rovaniemi i Finland. På kvar av stadane vart det avvikla ei øving; i Engelberg var det skihopping for lag, medan det i Rovaniemi gjaldt lagtevling for kombinert. Verdsmeisterskapa i desse øvingane kom i stand då øvingane ikkje hadde fått plass i programmet for Vinter-OL 1984 i Sarajevo.
Laghopping i storbakke
26. februar 1984 Stad: Engelberg, Sveits <br style="clear:both" />
Kombinert lag (hopp og 3 x 10 km)
17. mars 1984 Stad: Rovaniemi, Finland <br style="clear:both" />
Breivikeidet
Breivikeidet er ei bygd og eit dalføre i Tromsø kommune i Troms og Finnmark. Namnet vert brukt både om Breivikelvas dalføre, som strekkjer seg frå Ullsfjorden i aust til Fagernes ved Ramfjorden i vest, og om bygda som ligg lengst aust ved Ullsfjorden. Bygda Breivikeidet ligg rundt 40 km søraust for Tromsø sentrum (kjørelengde 50 km).
Fylkesveg 91 går langs heile dalføret, med fergeforbindelse vidare austover til Svensby i Lyngen kommune. Frå Hov, tre kilometer frå fergeleiet, går Fv51 sørover gjennom Nakkedalen til Sjursnes og dei øvrige bygdene på vestsida av Sørfjorden.
På Breivikeidet ligg Tromsø golfpark, verdas nordlegaste 18-hols golfbane. Ved munningen av Breivikelva mot Ullsfjorden ligger Sandbukta naturreservat.
Ramesh Mishra
Ramesh Mishra var ein indisk sarangi-spelar.
Mishra kom frå ein familie av sarangi-spelarar og studerte frå tidleg alder under fleire av dei eldre slektningane sine. Han var disippel av Ravi Shankar og har gjort ei rekkje innspelingar. I tillegg til framføringane sine av indisk klassisk musikk har han spelt inn med det amerikanske rockebandet Aerosmith (på albumet Nine Lives frå 1997). Mishra vart tildelt Sangeet Natak Akademi Award i 2008.
Åsta i Åmot
Åsta er ei bygd i Åmot kommune i Innlandet. Ho ligg ca. 7 km sør for Rena i Østerdalen og er sentrert om elva Åsta sitt utløp i Glomma frå vest. Busetnaden ligg på begge sider av Glomma, med størst konsentrasjon langs Vidar Sandbecks veg på sørsida av Åstaelva. Dei to sidene av Glomma er bundne saman av Glomstadfoss bru. Dette er ei smal hengebru med ei vektavgrensing på halvtanna tonn. Riksveg 3 kryssar Åsta på Åsta bru. Den fyrste brua kom i 1903, medan den noverande brua er frå 2014. Den tidlegare bruagår parallelt med riksvei 3 og blir brukt til lokaltrafikk.
Det var kampar ved Åsta i aprildagane 1940.
I tidlegare tider blei det drive tømmerfløyting i Åsta, men fløytinga i sideelvene til Glomma blei praktisk talt avvikla tidleg på 1970-talet.
Åsta var 4. januar 2000 åstad for Åsta-ulukka, ein jarnbanekollisjon som tok 19 menneskeliv. Den tidlegare stasjonen ligg nord for Åsta-elva og aust for riksveg 3. Det står eit minnesmerke over ulukka ved ein rasteplass ved avkjøringa til stasjonen, og like ved sida av dette er eit krigsminnesmerke.
Åsmund Nesse
Åsmund Nesse er ein norsk visesongar. Han vaks opp på Bømlo, ei øy ytterst i havgapet i Sunnhordland. Han er også kjend som låtskrivar og frontmann i det norske reggaebandet Nese Rastafari. Nesse skriv på norsk. Han spelar akustisk gitar og munnspel men trakterar også bassgitar som han begynte å spela då han var 12 år.
Diskografi:
Lysning (album) 2015
Viser frå Vesterland (album) 2017
Aythya
Aythya er ei biologisk slekt med dukkender i andefamilien.
Skildring
Fuglane i denne slekta lever i ferskvatn eller i estuar, men nokre som til dømes bergand (Aythya marila) flytter over til marine miljø om vinteren. Dei skaffar seg føde først og fremst ved dukking. Dei er gode flygarar og har raskare vengeslag enn mange andre ender når dei slår med dei breie, butte vengene sine. Populasjonar som hekkar i nord er ofte flyttfuglar medan dei sørlege hekkeartane tenderer til å vere standfuglar. Australdukkand (Aythya australis) flyttar uregelbunden over lange strekk for å komme bort frå kraftig regnvêr. Artane i slekta rører seg klønete på land ettersom beina er plassert langt bak på kroppen, denne beinplasseringa gjer dei til gode symjarar.
Hybridisering, det vil si at ulike artar får avkom saman, førekjem blant dukkender. Det kan skje i eit område der den eine arten er langt meir uvanleg enn den andre arten. Eit døme er avkom frå bergand og toppand.
Kommuneplan
Kommuneplan er ein viktig del av kommunanes planlegging i Noreg. Han har heimel i plan- og bygningsloven som den samla overordna planen for kommunen. Han skal vise hovudtrekk i framtidig utvikling av kommunesamfunnet, og gjev rammer for både offentleg og privat verksemd. Vidare planlegging og tiltak skal rette seg etter han. Historisk blei plantypen introdusert i Noreg som generalplan med bygningsloven av 1965. Dei fleste andre land har ein liknande plantype som omfattar heile kommunens areal, for eksempel kommuneplan i Danmark, generalplan i Finland og översiktsplan i Sverige.
Kommunal planstrategi gjev føringar
Kommunen skal minst éin gong i kvar valperiode, og seinast eitt år etter konstiuerinig, utarbeide og vedta ein planstrategi som seier noko om langsiktig samfunnsutvikling, arealbruk, miljøutfordringar, sektoranes verksemd og planleggingsbehovet i perioden. I dette ligg òg vurdering av om heile eller delar av kommuneplanen skal reviderast og ei vurdering av kva for arealplanar som skal utarbeidast eller reviderast, med andre ord eit overordna planleggingsprogram for dei neste fire åra.
I arbeidet skal det innhentast synspunkt frå statlege og regionale organ og frå nabokommunar, og leggast til rette for brei medverking og offentleg debatt. Forslaget skal leggast ut til offentleg ettersyn, og eventuelle merknader skal vurderast før kommunestyrebehandlinga. Dette arbeidet kan kombinerast med oppstarting av arbeidet med kommuneplan.
Planens innhald
Ordinært skal kommuneplanen omfatte heile kommunen og alle politikkområde, men det kan òg utarbeidast delplanar som utfylling av den samla planen for avgrensa tema eller politikkområde og for geografisk avgrensa område. Det siste blir gjerne brukt for avgrensa bydelar og for tettstader i landkommunar.Kommuneplanen skal innehalde ein samfunnsdel med handlingsdel og ein arealdel. Andre land har ikkje så omfattande krav som Noreg til kva kommuneplanen skal omfatte. Det vanlege er at hovudvekta ligg på arealplanen, men det må sjølvsagt vere med nødvendig avklaring av samfunnsutvikling som grunnlag for denne.
Kommuneplanens samfunnsdel
Samfunnsdelen skal ta stilling til langsiktige utfordringar, mål og strategiar for kommunesamfunnet som heilskap og kommunen som organisasjon. Bak dette skal det gjerast greie for alternative utviklingsretningar. Samfunnsdelen skal danne grunnlag for ulike sektorars planar og gjeremål i kommunen, og gje retningslinjer for korleis mål og strategiar skal gjennomførast i kommunal verksemd og i samarbeid med andre offentlege organ og private.
Med utspring i samfunnsdelen skal det vere ein handlingsdel med fire års perspektiv. Her skal prioriteringar og ulike tiltak gå fram. Dette heng saman med økonomiplanen, som har heimel i kommuneloven, og som kan inngå i handlingsprogrammet. Handlingsdelen skal reviderast kvart år tilsvarande kommunens budsjett. På same måte som det skal vere rekneskap er det aktuelt med årleg rapportering om oppfylging av kommuneplanen.
Kommuneplanens arealdel
Kommuneplanens arealdel skal dekke heile kommunens areal, og skal vise disponering av areala og gje rammer og vilkår for nye tiltak og arealbruk med grunnlag i dei behova og tiltaka som kjem fram i samfunnsdelen. Han skal fastlegge i kva område det blir stilt krav om reguleringsplan. Arealplanen skal omfatte plankart, føresegner (bestemmelsar) og beskriving. Han er bindande for nye og utviding av tiltak, men kan fråvikast ved seinare reguleringsplan.Den nye plan- og bygningsloven har innført nye arealformål som er nesten like for kommuneplan og reguleringsplanar. Det er definert seks hovudformål: Innan kvart hovudformål kan det brukast underformål etter behov. I Forskrift om kart, stedfestet informasjon, arealformål og kommunalt planregister (kart- og planforskriften) er det oppgjeve ei mengd underformål og fastlagt fargebruk etc. Nasjonal produktspesifikasjon for arealplan og digitalt planregister 1 og 2 gjev detaljerte og utfyllande reglar for planframstilling. Desse må brukast ved framstilling av arealplankart.
Tresse
Tresse, frå italiensk treccia (fletting), via fransk, er ei flat flette av silkeband og gull eller sølvtrådar, festa på ei uniformsjakke, eller huve.
Kommuneplan
Kommuneplanens arealdel
Det er òg eit system med omsynssoner (hensynssoner) i seks grupper, tilsvarande som for reguleringsplanar. Dette fungerer slik at formåla bestemmer arealbruken og omsynssonene gjev omsyn og restriksjonar på bruken. Til planen kan det knytast reguleringsføresegner, både generelle og til kvart arealformål. Blant anna kan dei stille krav til detaljregulering, innhald i utbyggingsavtalar og rekkefylgje for etablering av service, teknisk infrastruktur, grønstruktur etc. (§§ 11-9 til 11)
Utarbeiding og planbehandling
Etter plan- og bygningsloven skal kommuneplanen utarbeidast av kommunen. Dei sentrale politiske og administrative organa, kommunestyre og rådmann, har ansvaret for kommuneplanarbeidet, men kommunen kan organisere arbeidet på den måten dei sjølv finn best. Det er vanleg at det samla kommuneplanarbeidet blir organisert på sentralt nivå. Mange organ og etatar gjev sine delbidrag i form av utgreiingar, rapportar, sektorplanar etc. Arbeidet med arealdelen skjer gjerne i kommunens plan- eller tekniske etat.
Når eit kommuneplanarbeid skal settast i gang, skal dette kunngjerast offentleg, og berørde offentlege og andre organ skal få melding. Som grunnlag for planarbeidet skal det utarbeidast eit planprogram på same måte som for andre plantypar. Etter høyring og offentleg ettersyn av forslaget til planprogram er det ordinært kommunestyret som skal vedta det.
Det generelle kravet om samarbeid med offentlege og andre organ og medverking gjeld. Også ikkje kommunale offentlege organ har rett og plikt til å bidra i planarbeidet. Planforslag skal sendast på høyring til relevante offentlege og andre organ og leggast ut til offentleg ettersyn. Eventuelle merknader skal behandlast før endeleg vedtak i kommunestyret. Dei vanlege reglane for offentlege organs rett til motsegn (innsigelse) gjeld. I tillegg kan Kommunal- og moderniseringsdepartementet på sjølvstendig grunnlag oppheve heile eller delar av planen eller gjere nødvendige endingar dersom han er i strid med nasjonale interesser eller regional plan.
Deset
Deset er ei grend nord i Åmot kommune i Innlandet.
Deset ligg ca. 25 km nordaust for kommunesenteret Rena langs fylkesveg 237. Det ligg ein aldersheim her og ein todelt barneskule - Deset oppvekstsenter, med barnehage i sokkeletasjen. Etter at kommunen la ned drifta av Deset skole, tok Åmot Montessori over drifta i privat regi. Bygda hadde i mange år ein butikk, ein filial av samvirkelaget på Rena. Denne opna tidleg i januar 1936, og stengde dørene i oktober 2005.
Gjennom grenda renn elva Rena som er ei kjend fiskeelv. Deset kyrkje ligg på eit høgdedrag over grenda.
Stancomb-Willsstraumen
Stancomb-Wills-straumen er ein stor isbre som flyt ut i austlege Weddellhavet sør for Lyddan Island. Isbreen vart oppdaga under U.S. Navy sin flytur med eit LC-130-fly over kysten den 5. november 1967, og vart kartlagt av US Geological Survey (USGS) frå fotografi tekne på den tida. Namnet vart nytta av Advisory Committee on Antarctic Names (US-ACAN) i 1969.
Stancomb-Wills-bretunga er ei lang bretunge som stikk ut i sjøen frå Stancomb-Wills-straumen aust i Weddellhavet. Brefronten av denne tunga vart oppdaga i januar 1915 av ein britisk ekspedisjon leia av Ernest Shackleton. Han namngav han «Stancomb-Wills Promontory», etter dame Janet Stancomb-Wills, som gav pengar til ekspedisjonen. I 1969 vart namnet endra av US-ACAN til «Stancomb-Wills-bretunga».
Chahar Mahaal og Bakhtiari
Chahar Mahaal og Bakhtiari (farsi استان چهارمحال و بختیاری), Ostān-e Chahār-Mahāl-o Bakhtiyārī) er ein av 31 provinsar i Iran. Han ligg sørvest i landet og hovudstaden er Shahr-e Kord.
Provinsen vart plassert i Region 2 då Iran vart fordelt i 5 regionar i 2014.
Det har eit areal på 16 332 kvadratkilometer og i 2011 var folketalet nesten 900 000 innbyggjarar.
Insar
Insar (russisk Инса́р) er ein by i Republikken Mordovia i Russland med om lag 9000 innbyggjarar. Han ligg der der mindre elvane Issa og Insarka renn saman, rundt 70 km sørvest for Saransk.
Han vart grunnlagd i 1648 som ei festning og ein posad. Han fekk byrettar i 1780. I 1926 vart han nedgradert til landleg busetnad, men fekk igjen bystatus i 1958.